Na temelju članka 76. Zakona o sportu („Narodne novine“ broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20. i 77/20) i članka 36. Statuta Općine Sveti Ivan Žabno („Službeni glasnik Koprivničko-križevačke županije“ broj 4/21), Općinsko vijeće Općine Sveti Ivan Žabno na 10. sjednici održanoj 28. studenoga 2022. donijelo je

**PROGRAM**

**o izmjenama Programa javnih potreba u sportu**

**na području Općine Sveti Ivan Žabno u 2022. godini**

I.

U Programu javnih potreba u sportu na području Općine Sveti Ivan Žabno u 2022. godini („Službeni glasnik Koprivničko-križevačke županije“ broj 26/21) (u daljnjem tekstu: Program) točka III. mijenja se i glasi:

„Za javne potrebe u sportu temeljem djelovanja sportskih udruga u Proračunu su planirana sredstva u ukupnoj svoti 260.000,00 kuna, a rasporedit će se udrugama za njihove projekte i programe temeljem provedenog natječaja.

Za rekonstrukciju i dogradnju postojećeg nogometnog igrališta u Svetom Ivanu Žabnu u Proračunu Općine Sveti Ivan Žabno su planirana sredstva u ukupnoj svoti 433.067,88 kuna.“

II.

Ovaj Program stupa na snagu osmog dana od dana objave u „Službenom glasniku Koprivničko-križevačke županije“.

OPĆINSKO VIJEĆE

OPĆINE SVETI IVAN ŽABNO

KLASA: 620-01/22-01/01

URBROJ: 2137/19-02/1-22-1

Sveti Ivan Žabno, 28. studenoga 2022.

POTPREDSJEDNIK:

Tomislav Kučina